stanford-oval/wikipedia huggingface dataset:
Finnair Plus

Finnair Plus on Finnairin kanta-asiakasohjelma. Pistejärjestelmä on viisitasoinen ja kertyvien pisteiden määrä riippuu Finnairin omilla lennoilla lennon hinnasta. Muiden yhtiöiden lennoilla pisteiden määrä riippuu lennon pituudesta, varausluokasta ja lennon tyypistä (reitti- vai lomalento). Pisteitä voi kartuttaa Finnairin ja muiden Oneworld-allianssiin kuuluvien lentoyhtiöiden lisäksi Nordic Regional Airlinesin lennoilla. Kerätyistä pisteitä saa tason mukaisia etuja, mm. palkintolentoja Oneworld-allianssiin kuuluvien yhtiöiden reiteille, jäsentarjouksia, lounge-palveluita ym.
Tasot

| Nimi | Pistemäärä | Oneworld-taso |
| --- | --- | --- |
| Basic | 0 – 14 999 | – |
| Silver | 15 000 – 44 999 | Ruby |
| Gold | 45 000 – 79 999 | Sapphire |
| Platinum | 80 000 – 299 999 | Emerald |
| Platinum Lumo | >300 000 | Emerald |
Tätä kanta-asiakasohjelmaa käyttävät lentoyhtiöt

Alaska Airlines*
American Airlines*
British Airways*
BRA
Cathay Pacific*
Finnair*
NORRA
Iberia*
Japan Airlines*
Juneyao Air
LATAM
Malaysia Airlines*
Qantas*
Qatar*
Royal Jordanian*
SriLankan Airlines*
Royal Air Maroc*
Lihavoidut ovat pääkäyttäjiä. Tähdellä merkityt kuuluvat tai liittyvät tulevaisuudessa lentoyhtiöallianssi Oneworldiin.
Muut yhteistyökumppanit

Finnair Plus -pisteitä voi myös kerätä hotelli-, autonvuokraus- ja palvelualojen yhteistyökumppaneiden kautta.
Bernard Knowles

| Bernard Knowles> Henkilötiedot |
| --- | --- |
Syntynyt: 20. helmikuuta 1900 Manchester, Yhdistynyt kuningaskunta
Kuollut: 12. helmikuuta 1975 (74 vuotta) Taplow, Buckinghamshire, Englanti, Yhdistynyt kuningaskunta
Ammatti:  elokuvaohjaaja, elokuvaaja
Ohjaaja
Aktiivisena:  1927-1967
Tunnetuimmat ohjaukset:  Magical Mystery Tour
Aiheesta muualla
IMDb 
Elonet
Bernard Knowles (20. helmikuuta 1900 Manchester, Yhdistynyt kuningaskunta – 12. helmikuuta 1975 Taplow, Buckinghamshire, Englanti, Yhdistynyt kuningaskunta) oli brittiläinen elokuvaohjaaja ja elokuvaaja. Elokuvaajana hänet muistetaan parhaiten viidestä Alfred Hitchcockin elokuvasta 1935-1939 (muun muassa 39 askelta ja Nuori ja viaton). Hänen tunnetuin ohjaustyönsä lienee The Beatlesien televisioelokuva Magical Mystery Tour (1967).
Knowles aloitti apulaiskuvaajana ja valmistui 1928 elokuvaajaksi. 1935-1939 hän kuvasi kaikki Hitchcockin elokuvat Nainen katoaa -elokuvaa lukuun ottamatta. Knowles ryhtyi ohjaajaksi 1945 ja erikoistui ensin pukudraamoihin kuten Paholaisen jousi (1946) ja Jassy. 1950-luvun puolivälissä hän siirtyi televisioon (muun muassa Robin Hoodin seikkailut (1955-1959)). Hänen viimeinen ohjaustyönsä oli Magical Mystery Tour (1967).
Hän oli Oscar-ehdokkaana 1939 parhaasta värikuvauksesta elokuvassa The Mikado.
Valikoitu filmografia

| Vuosi | Alkuperäinen nimi | Suomenkielinen nimi | Tehtävä | Huomioita |
| --- | --- | --- | --- | --- |
| 1935 | The 39 Steps | 39 askelta | kuvaaja | Alfred Hitchcockin elokuva |
| 1936 | Sabotage | Sabotaasi | kuvaaja | Alfred Hitchcockin elokuva |
| 1936 | Secret Agent | Salainen asiamies | kuvaaja | Alfred Hitchcockin elokuva |
| 1937 | Young and Innocent | Nuori ja viaton | kuvaaja | Alfred Hitchcockin elokuva |
| 1939 | Jamaica Inn | Jamaica Innin rannikkorosvot | kuvaaja | Alfred Hitchcockin elokuva |
| 1939 | The Mikado | The Mikado | kuvaaja | Oscar-ehdokkuus parhaasta värikuvauksesta |
| 1940 | Gaslight | Kaasuvalo | kuvaaja |  |
| 1941 | The Saint's Vacation | Pyhimys lomailee | kuvaaja |  |
| 1942 | Unpublished Story |  | kuvaaja |  |
| 1943 | The Demi-Paradise | Muukalainen paratiisissa | kuvaaja |  |
| 1944 | Love Story | Lemmentarina | kuvaaja |  |
| 1945 | A Place of One's Own |  | ohjaaja |  |
| 1946 | The Magic Bow | Paholaisen jousi | ohjaaja |  |
| 1948 | Easy Money | 12 oikein | ohjaaja |  |
| 1949 | The Perfect Woman | Täydellinen nainen | ohjaaja, käsikirjoittaja |  |
| 1953 | Park Plaza 605 |  | ohjaaja |  |
| 1967 | Magical Mystery Tour | Magical Mystery Tour | ohjaaja |  |
Felucia

Felucia on fiktiivinen planeetta Star Wars -universumissa, jonka verkkokoordinaatti on V-6. Ensimmäinen Felucian taistelu käytiin 19 eYt osana Kloonisotia. Taistelussa surmattiin Aayla Secura ja Barriss Offee, jotka kumpikin olivat jedejä.[lähde? ]
Felucia sijaitsee galaksin ulkokehän alueilla. Se kuuluu maanpäällisten planeettojen luokkaan ja sillä on kahdeksan kuuta. Felucian ilmasto on kuuma ja kostea ja sen ensisijainen maasto on viidakkoa. Sen eläimistöön kuuluvat esimerkiksi gelagrubit. Felucian järjestelmä oli liittoutunut Yhdistyneiden aurinkokuntien konfederaation ja myöhemmin Galaktisen Imperiumin kanssa. Planeetan ainoa kotoperäinen laji ovat felucialaiset, mutta sinne on myös muuttanut muualta lajeja, kuten viidakkorancoreita ja Tee-Musseja. Felucialla on pieniä felucialaisten asuttamia, maanviljelystä harjoittavia kyliä.[lähde? ]
Feltyn oireyhtymä

Feltyn oireyhtymä on oireyhtymä, jonka piirteet ovat nivelreuma, splenomegalia ja leukopenia. Se on pitkäaikaisen nivelreuman harvinainen komplikaatio. Leukopenia lisää sairastuneen infektioalttiutta. Sairaus on saanut nimensä Augustus Roi Feltyltä. Oireyhtymästä on käytetty myös nimitystä Still–Chauffard–Feltyn oireyhtymä Feltyn, Sir George Frederick Stillin ja Anatole Marie Émile Chauffard'n mukaan. Syndrooma kuvattiin ensi kertaa vuonna 1924.
Faith Spotted Eagle

| Tȟuŋkáŋ Inážiŋ Win (Faith Spotted Eagle) |
| --- | --- |

Henkilötiedot
Syntynyt: 1948 Lake Andes, Pohjois-Dakota
Faith Spotted Eagle (s. 1948 Lake Andes, Pohjois-Dakota) on yhdysvaltalainen poliitikko ja kansalaisaktivisti. Hän kuuluu Yhdysvaltain alkuperäisasukkaiden jälkeläisiin. Faith Spotted Eagle tunnetaan erityisesti intiaanireservaattien läpi suunniteltujen öljyputkien äänekkäänä vastustajana.
Spotted Eaglesta tuli vuonna 2016 Yhdysvaltain historian ensimmäinen intiaanitaustainen henkilö, joka on saanut valitsijamiehiä Yhdysvaltain presidentinvaaleissa. Spotted Eagle ei ollut edes ehdolla vaaleissa, mutta yksi niin sanottu uskoton valitsijamies Robert Satiacum Jr. äänesti häntä. Valitsijamiehen oli määrä äänestää oikeasti Hillary Clintonia. Varapresidentiksi Satiacum äänesti niin ikään intiaanitaustaista Winona LaDukea.
Etäluettava sähkömittari

Saksalainen älymittari.
Etäluettava sähkömittari (myös älymittari) on digitaalinen sähkömittari, jonka avulla kaikki tieto sähkönkulutuksesta ja jännitetasoista välittyy digitaalisesti sähkönkäyttöpaikan ja sähköverkkoyhtiön välillä. Älymittarit korvaavat mekaaniset kilowattituntimittarit, jotka luettiin paikallisesti vuosittain. Etäluettavat sähkömittarit ovat osa älykästä sähköverkkoa.
Hyödyt

Etäluettavan sähkömittarin avulla sähköyhtiö voi tuoda asiakkailleen uusia palveluita, auttaa energian säästämisessä sekä tehostaa asiakaspalvelua. Mittarin avulla on mahdollista seurata energiankulutusta jopa tunneittain, joten sen avulla myös on aikaisempaa helpompi hallita omaa sähkönkäyttöään. Laskutus perustuu toteutuneeseen sähkönkäytöön, eikä aikaisemmin totuttuun arviolaskutukseen.
Lisäksi sähköyhtiö saa tietoa verkon kunnosta, sekä pystyy seuraamaan ja ohjaamaan älykästä sähköverkkoa.
Etäluettava sähkömittari voi olla yhdistettynä aurinkopaneeliin.
Käyttöönotto Suomessa

Suomessa astui 1.3.2009 voimaan Valtioneuvoston asetus sähköntoimitusten selvityksestä ja mittauksesta. Suomessa vähintään 80% verkkoyhtiöiden asiakkaista tulee olla tuntimittauksen ja etäluennan piirissä vuoden 2013 loppuun mennessä. Lisäksi se asettaa tiettyjä vaatimuksia mittausjärjestelmälle, joista tärkeimpiä ovat.
Sähkönkulutuksen mittauksen tulee perustua tuntimittaukseen.
Mittaustiedot on luettava vähintään kerran vuorokaudessa.
Mittarin tulee rekisteröidä yli 3 minuutin jännitteettömän ajan alkamis- ja päättymisajankohta.
Sähköyhtiö on velvoitettu tarjoamaan mittaustiedot asiakkaille, samanaikaisesti kun ne luovutetaan sähköyhtiölle. Mittaustiedot tarjotaan verkkopalveluissa, jonne kirjaudutaan omilla käyttäjätunnuksilla.
Mittaustieto tulee tallentaa tietokantaan, jossa mittaustieto pitää säilyttää vähintään kuusi vuotta ja jännitteetöntä aikaa koskeva tieto vähintään kaksi vuotta.
Mittauslaitteiston tulee kyetä vastaanottamaan ja panemaan täytäntöön tai välittämään eteenpäin viestintäverkon kautta lähetettäviä kuormanohjauskomentoja.
Mittaustietoa käsittelevän tietojärjestelmän tulee olla asianmukaisesti varmistettu.
Etäluettavien mittareiden asennukset kotitalouksiin aloitettiin kuitenkin jo vuonna 2006 ja voimakkaasti niihin investoitiin 2008–2013, jolloin vaihtourakka saatiin päätökseen ja mittareita oli otettu käyttöön kolme miljoonaa kappaletta. Mittareiden uusimiseen käytettiin noin 800 miljoonaa euroa. Etäluettavat mittarit tulivat ensimmäisinä käyttöön Suomen lisäksi vain Italiassa ja Ruotsissa. Etäluettavat mittarit ovat kuitenkin uutta tekniikkaa, ja niiden käyttöikä vain 15 vuotta, joten vanhempia mittareita on alettava välittömästi uusia.
Tekniikka

Etäluettava sähkömittari mittaa käyttöpaikan kulutusta sekä jännitetasoja ja tallentaa ne muistiinsa tuntisarjoina. Mittaustiedot siirretään yleensä keskittimelle, joka sijaitsee jakelumuuntamolla tai kerrostalon kellarissa, josta mittaustiedot on sähköyhtiön luettavissa. Tiedot siirretään keskittimelle yleensä PLC-tekniikalla, joskus käytetään myös langatonta Mesh-verkkoa tai sarjaväylätekniikoita. Tietojen luennan hoitaa sähköyhtiö etänä matkapuhelinverkon välityksellä ja tiedot tallennetaan mittaustietokantaan. Mittarin tietojen tulee säilyä sähkökatkosten aikana ja mittaustiedot tulee toimittaa asiakkaalle seuraavan vuorokauden kuluessa. Haja-asutusalueilla tieto saatetaan siirtää matkapuhelinverkolla suoraan mittarilta mittaustietokantaan.
Turvallisuus > Tietoturva ja yksityisyys

Mittareiden käyttöönotossa tulee usein esiin yksityisyyden suoja. Etäluennan myötä asiakkaiden kulutustietoja siirretään useita väyliä pitkin, sekä tallennetaan useille palvelimille. Sähköyhtiöllä on kuitenkin vastuu siitä, etteivät tiedot pääse asiattomiin käsiin. Esimerkkinä asiaton osapuoli voisi käyttää tietoa seuraamaan asiakkaan vuorokausirytmiä ja tehdä arvauksia milloin huoneistossa ollaan paikalla.
Mittarit tulee myös olla etänä hallittavia ja päivitettävissä, tällöin myös hyökkääjällä on mahdollisuus päästä mittareihin käsiksi. Tietoturvapäivityksillä voidaan uhkaa kuitenkin vähentää ja viestien hyvä suojaaminen molempiin suuntiin vähentää riskiä.
Tietoa kuitenkin salataan ja suojataan erilaisilla menetelmillä. Sähköyhtiöt edelleyttää henkilöstöä ja yhteystyökumppaneita tietojen salassapitoon. Verkossa lähetettävät viestit salataan molempiin suuntiin erilaisin menetelmin mittarista riippuen. Tietokannat joihin tieto kerätään, suojataan palomuureilla ja muilla keinoilla. Kulutustietojen seuranta verkkopalvelussa on mahdollista vain kirjautumalla käyttäjätunnuksien avulla, joiden luominen vaatii voimassa olevan sähkösopimuksen.
Turvallisuus > Terveyshuolet

Suurin osa terveyshuolista liittyvät mittareiden aiheuttamaan säteilyyn, tieteellistä näyttöä terveyshaitoista ei kuitenkaan ole. Sähkömagneettista säteilyä kuitenkin syntyy mittarin lähettäessä tietoa langattomasti sähköyhtiölle. Tieto lähetetään yleensä langattomasti vasta keskittimeltä sähköyhtiölle, joka sijaitsee yleensä kerrostalon kellarissa tai jakelumuuntamolla, joten säteilyä ei synny asunnon välittömässä läheisyydessä.  Lisäksi mittarit säteilevät vain tietoa lähettäessään, joka on muutamia sekunteja kerrallaan ja yleensä kerran tunnissa tai päivässä. Tämä on verrattavissa tilanteeseen, jossa tekstiviesti lähetetään matkapuhelimella muutaman kerran päivässä, joten etäluettavan sähkömittarin säteilystä ei tarvitse olla huolissaan.
Aiheesta muualla

Kuvia tai muita tiedostoja aiheesta Etäluettava sähkömittari Wikimedia Commonsissa
Aura Louhija

Aura Ellen Louhija (4. maaliskuuta 1923 Vaasa – 18. heinäkuuta 2008) oli suomalainen nuortenkirjailija.
Teoksia

Välivaihe. WSOY 1962
Hannuli. Isojen tyttöjen kirjasto. Otava 1970
Mukana kuvassa. Isojen tyttöjen kirjasto. Otava 1973
Tämä on kevättä, Johanna. Otava 1975
Hans Christian : kertomus satukuninkaan nuoruusvuosista ; Hans Christian Andersenin elämäkertojen pohjalta vapaasti kert. Aura Louhija. WSOY 1979
Mathilda Wrede - vankien ystävä. Kirjayhtymä, Vaasa 1982
Pikku Milja : kertomus vuodelta 1899 ; kuv. Hannu Hyrske. WSOY 1983
Pulu eli leiki kanssani : musiikkinäytelmä. 1993
Muistatko kesän tuon? : musiikkinäytelmä. 1994
Pulmu Pussirotan häät : lasten nukketeatterinäytelmä. 1994
Lakeuden lapset - kertomus vuodelta 1928 : koko perheen kirja. Aura Louhija 2002
Suomennoksia

Kelvin Lindemann : Kultaiset kahleet : romaani ; suom. Aura ja Jarl Louhija. Otava 1950 (alkuteos Gyldne Kaeder)
Palkinnot

Nuorisokirjallisuuden tunnustuspalkinto 1970, 1983
Valtion nuorisokirjailijapalkinto 1974
Premio Litterario Internazionale "Jean Monnet" saggistica.
Balin ilmastokokous

Earth Summit, 1992
YK:n ilmastonmuutos­konventti
COP11: Montreal, 2005
COP13: Bali, 2007
COP15: Kööpenhamina, 2009
COP16: Cancún, 2010
Vihreä ilmastorahasto
COP21: Pariisi, 2015
Pariisin ilmastosopimus
COP26: Glasgow, 2021
COP27: Sharm el-Sheikh, 2022
COP28: Dubai, 2023
COP29: Baku, 2024
Raportit ja vetoomukset
Kioton pöytäkirja
Sternin raportti, 2006
Oregonin vetoomus
Balin ilmastokokouksen kokoussalia.
Balin ilmastokokous (United Nations Climate Change Conference 2007) järjestettiin Balin kansainvälisessä konferenssikeskuksessa Nusa Duassa, Balilla Indonesiassa 3. joulukuuta – 14. joulukuuta 2007. Kokoukseen osallistuvat 188 maan edustajat sekä useiden järjestöjen ja median tarkkailijat. Kokouksen tavoitteena oli aloittaa neuvottelut tulevista ilmastonmuutoksen torjuntakeinoista sen jälkeen, kun Kioton ilmastosopimus päättyy vuonna 2012, ja luoda tavoiteaikataulu näille neuvotteluille.
Kokouksessa sovittiin suunnitelmasta, joka ohjaa tulevia toimia ilmastonmuutoksen torjumiseksi. Sopuun päästiin yli vuorokausi kokouksen aikarajan umpeutumisen jälkeen, kun Yhdysvallat lakkasi vastustamasta sopimusluonnosta. Balilla ei kuitenkaan sovittu varsinaisista päästörajoista kasvihuonekaasupäästöjen vähentämiseksi. Sovittiin että Kioton sopimuksen jatkosta päätetään viimeistään Kööpenhaminassa vuonna 2009 järjestettävässä ilmastokokouksessa. YK otti tavoitteekseen saada myös Yhdysvallat ja kehitysmaat sitovien päästörajojen piiriin.
Aiheesta muualla

Kuvia tai muita tiedostoja aiheesta Balin ilmastokokous Wikimedia Commonsissa
BESSY (hiukkaskiihdytin)

| Berliner Elektronenspeicherring-Gesellschaft für Synchrotronstrahlung |
| --- | --- |

Yritysmuoto:  GmbH
Perustettu:  5. maaliskuuta 1979
Lakkautettu:  1. tammikuuta 2009
Kotipaikka:  Adlershof, Berliini
Toiminta-alue:  perustutkimus
Toimiala:  materiaalien tutkimus
Tuotteet:  synkrotronisäteily
Kotisivu:  http://www.helmholtz-berlin.de
Infobox OKVirheellinen NIMI-arvo: 
Berliner Elektronenspeicherring-Gesellschaft für Synchrotronstrahlung m. b. H. (BESSY) on synkrotroni Berliinissä. Se aloitti toimintansa tutkimusyrityksenä, joka tuotti synkrotronisäteilyä tieteen ja teollisuuden tutkimuskäyttöön. Yritys perustettiin 5. maaliskuuta 1979 synkrotronin rakentamista ja ylläpitämistä varten, ja se yhdistyi Hahn Meitner -instituutin kanssa 1. tammikuuta 2009 muodostaen uuden Helmholtz-Zentrum Berlin -instituutin.
Nimi BESSY yhdistettiin yleensä BESSYn ylläpitämään synkrotroniin pikemminkin kuin itse yritykseen. Ensimmäinen BESSYn rakennuttama synkrotroni, BESSY I, aloitti toimintansa 19. joulukuuta 1981 Wilmersdorfin kaupunginosassa Berliinissä. Synkrotroni tuotti ultravioletti- ja röntgensäteilyä. Sen ympärysmitta oli noin 60 metriä. Se jatkoi toimintaansa vuoteen 1999, jolloin se kustannussyistä lopetettiin, kun BESSYn uusi synkrotroni Berliinin Adlershofin kaupunginosassa oli aloittanut toimintansa. Suuri osa BESSY I:stä purettiin ja lahjoitettiin vuonna 2001 SESAME-projektille (Synchrotron-light for Experimental Science and Applications in the Middle East), joka rakentaa UNESCO-projektin osana Lähi-idän ensimmäisen synkrotronin Jordaniaan.
BESSY II -synkrotronisäteilylähteen rakentaminen Adlershofiin aloitettiin 1993, ja ensimmäiset tieteelliset kokeet sen tuottamalla synkrotronisäteilyllä tehtiin lokakuussa 1998. Se on niin sanottu kolmannen sukupolven synkrotroni. BESSY II:n ympärysmitta on 240 metriä,  ja sitä käyttää noin 50 sädelinjaa. Vuosittain synkrotronilla vierailee yli 2500 tutkijaa. BESSY II:n toiminnasta vastaa Helmholtz-Zentrum Berlin.
Aura Dione

| Maria Louise Joensen |
| --- | --- |
 Aura Dione esiintymässä Bornholmissa, Tanskassa.
Henkilötiedot
Syntynyt: 21. tammikuuta 1985 (ikä 39)
Ammatti:  laulaja, lauluntekijä
Muusikko
Taiteilijanimi:  Aura Dione
Laulukielet:  englanti
Aktiivisena:  2007–
Tyylilajit:  popmusiikki 
Levy-yhtiöt:  Music for Dreams, Island Records, Universal, Koolmusic
Aiheesta muualla
www.aura-dione.com
  [ Muokkaa Wikidatassa ] [ ohje ]  
”IAura Mariah Dione (s. 21. tammikuuta 1985 Kööpenhamina) on tanskalainen laulaja ja lauluntekijä.
Hänen debyyttisinglensä ”Something From Nothing” julkaistiin vuonna 2007, ja toinen single, ”Song for Sophie” vuonna 2008 – molemmat Columbine-albumilta. Single ”I Will Love You Monday” oli singlelistojen kärkisijoilla pitkin Eurooppaa, ja ykkösenä Saksassa ja Itävallassa.
Dionen debyyttialbumi Columbine myi Tanskassa 6 × platinaa, Puolassa platinaa sekä Saksassa ja Itävallassa kultaa. Tanskassa se julkaistiin vuonna 2008 ja Saksassa vuonna 2009.
Dione oli kihloissa tanskalaisen miljardöörin Janus Friisin kanssa. He erosivat alkuvuodesta 2015.
Diskografia > Albumit

Columbine (2008)
Before The Dinosaurs (2011)
Can't Steal the Music (2017)
Diskografia > Singlet

”I Will Love You Monday (365)” [2009]
”Song for Sophie (I Hope She Flies)” [2010]
”Something from Nothing” (2010)
”Geronimo” (2011)
”Friends” (2012)
”In Love with the World” (2012)
”Reconnect” (2012)
”Love Somebody” (2016)
”Indian Giver” (2016)
”Can't Steal the Music” (2017)
”Last Man in the World” (2019)
”Sunshine” (2019)
Aiheesta muualla

Aura Dionen kotisivut
Aura Dione MySpacessa
Aura Dione Pop24:n sivuilla (Arkistoitu – Internet Archive)
Faith and Order

Faith and Order (suom. Usko ja kirkkojärjestys) on ekumeenisen liikkeen haara. Liike on saanut alkunsa vuonna 1910. Kirkkojen maailmanneuvoston perustamisen jälkeen Faith and Order on muodostanut KMN:n erityiskomission. Komissioon kuuluu 120 jäsentä, jotka jäsenkirkot nimeävät.
Liikkeen piirissä kirkot ovat tutkineet apostolista uskoa, sakramentteja, virkaa, kirkko-oppia, kirkkojärjestystä, moraalikysymyksiä kirkoissa ja Kirkkojen maailmanneuvoston ohjelmatyön teologiseen perustaan liittyviä kysymyksiä. Faith and Order pyrkii edistämään kirkkojen ykseyttä kokouksissa tapahtuvan dialogin ja kokouksia varten tehtyjen asiakirjojen avulla.
Ensimmäiset kokoukset pidettiin Lausannessa 1927, Edinburghissa 1937, Lundissa 1952, Montrealissa 1963 ja viimeksi Santiago de Compostelassa 1993.
BFC Daugavpils

Bērnu Futbola Centrs Daugavpils on jalkapalloseura Daugavpilsin kaupungista. Seura pelaa Latvian korkeimmalla sarjatasolla Virslīgassa. Se on voittanut kertaalleen Latvian toiseksi korkeimman sarjatason 1. līgan mestaruuden.
BFS

BFS on lyhenne, joka voi tarkoittaa seuraavia:
Big Falcon Spaceship, SpaceX:n avaruusaluskonsepti
Be File System, BeOS:lle kehitetty tiedostojärjestelmä
Boot File System, UnixWaren tiedostojärjestelmä
Best-first search, polunhakualgoritmi
Basic feasible solution, lineaarisen ohjelmoinnin konsepti
Belfastin kansainvälinen lentoasema, IATA-koodi BFS
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BFS”, voi hakea sivunnimihaulla, laajalla sivunnimihaulla tai tekstihaulla.
Balin pommi-iskut 2005

| Balin pommi-iskut 1>  lokakuuta 2005 |
| --- | --- |
 Pommi-iskun sijainti.
Paikka:   Bali, Indonesia
Ajankohta:  1. lokakuuta 2005  6.50–7.00 (UTC+8)
Iskutyyppi:  itsemurhaisku
Kuolleita:  20
Haavoittuneita:  129
Epäilty/epäillyt:  Jemaah Islamiyah
Balin pommi-iskut 2005 olivat itsemurhapommittajien tekemä isku 1. lokakuuta 2005 Balilla Indonesiassa. Pommit räjähtivät kahdessa eteläbalilaisessa kaupungissa Jimbaranssa ja Kutassa klo 6.50–7.00 paikallista aikaa. Iskussa kuoli 20 ihmistä ja 129 ihmistä haavoittui tekijöiden kuollessa iskussa. Suurin osa kuolleista oli indonesialaisia. Terrori-iskun todennäköisimpänä suorittajana pidetään Jemaah Islamiyah -nimistä järjestöä. Isku tapahtui vain kaksi päivää ennen muslimien pyhän kuukauden Ramadanin alkua.
Aiheesta muualla

BBC:n uutisraportti tapahtuneesta
ABC:n uutisraportti tapahtuneesta
Aston Martin DBX

| Aston Martin DBX |
| --- | --- |

Valmistustiedot
Valmistusmaa:   Iso-Britannia
Valmistaja:  Aston Martin
Valmistusvuodet:  2020–
Korimalli:  5-ovinen crossover
Luokka:  J-segmentti
Tekniset tiedot
Moottori:  V8
Iskutilavuus:  4,0 l
Polttoaine:  bensiini
Vetotapa:  neliveto
Vaihteisto:  9-vaihteinen automaatti
Aston Martin DBX on Aston Martinin vuodesta 2020 lähtien valmistama crossover-tyyppinen automalli. Sen kilpailijoita ovat Bentley Bentayga ja Porsche Cayenne.
Autossa käytetään Mercedes-Benziltä peräisin olevaa kaksoisturboahdettua 4,0-litraista V8-moottoria, jonka teho on 542 hevosvoimaa. Voimansiirtona on yhdeksänportainen automaattivaihteisto ja vetotapana neliveto.
Aiheesta muualla

Kuvia tai muita tiedostoja aiheesta Aston Martin DBX Wikimedia Commonsissa
Bernard King

| Bernard King |
| --- | --- |

Henkilötiedot
Koko nimi:  Bernard King
Syntynyt: 4. joulukuuta 1956 (ikä 67) Brooklyn, New York, Yhdysvallat
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä
Pituus:  201 cm
Paino:  93 kg
NBA-varaus:  7. varaus, 1977 New Jersey Nets
Pelaajaura
Yliopistojoukkueet
1974–1977:   Tennesseen yliopisto
Seurajoukkueet
1977–1979 1979–1980 1980–1982 1982–1987 1987–1991 1993:   New Jersey Nets  Utah Jazz  Golden State Warriors  New York Knicks  Washington Bullets  New Jersey Nets
Bernard King (s. 4. joulukuuta 1956 Brooklyn) on yhdysvaltalainen entinen koripalloilija.
Ura

King pelasi yliopistokoripalloa Tennesseen yliopistossa vuosina 1974–1977. Hänet valittiin vuosina 1976 ja 1977 maan yliopistojen tähdistöjoukkueisiin. King osallistui NBA:n vuoden 1977 varaustilaisuuteen, jossa New Jersey Nets varasi hänet tilaisuuden seitsemäntenä pelaajana. Heti ensimmäisellä kaudella hänet valittiin tulokkaiden tähdistöjoukkueeseen. King edusti Netsiä kahden kauden ajan, ja lokakuussa 1979 hänet kaupattiin Utah Jazzille, josta hän siirtyi jo yhden kauden jälkeen Golden State Warriorsiin. Vuonna 1982 King oli ensimmäistä kertaa mukana sarjan tähdistöottelussa, mutta kauden 1981–1982 jälkeen hänet myytiin New York Knicksille.
New Yorkissa ollessaan hän osallistui tähdistöotteluun kaksi kertaa, minkä lisäksi hän voitti sarjan pistekuninkuuden kaudella 1984–1985. King valittiin myös kaksi kertaa perättäin sarjan ykköstähdistöön. Hän edusti New Yorkia vuoteen 1987 asti, jonka jälkeen hän siirtyi Washington Bulletsiin. King edusti joukkuetta tammikuuhun 1993 asti, jolloin hänet vapautettiin. King oli joutunut jättämään kauden 1991–1992 väliin, eikä hän ollut pelannut Washingtonin paidassa peliäkään kaudella 1992–1993. Helmikuussa 1993 hän teki sopimuksen New Jersey Netsin kanssa ja pelasi uransa viimeiset NBA-ottelut joukkueessa.
Aiheesta muualla

NBA:n pelaajaprofiili (englanniksi)
Basketball-Referencen pelaajaprofiili (Arkistoitu – Internet Archive) (englanniksi)
BET Awards

| BET Awards |
| --- | --- |
Palkinnon antaja:  Black Entertainment Television (BET)
Maa:  Yhdysvallat
Ensimmäinen palkinto:  2001
Virallinen internet-sivu
BET Awards on vuosittain järjestettävä palkintogaala, jossa palkitaan afroamerikkalaisten ja muiden vähemmistöjen musiikki-, näyttely-, urheilu- ja viihdealaa. Palkinnot jakaa yhdysvaltalainen Black Entertainment Television -kanava, joka esittää tilaisuuden suorana televisiolähetyksenä.
Aiheesta muualla

Viralliset sivut
BG-TÜRK

BG-TÜRK (”bulgarialais-turkkilainen uutistoimisto”) on yksityinen bulgarialainen uutistoimisto, joka julkaisee internetissä uutisia Bulgariasta turkin kielellä. Toimiston sivusto avattiin maaliskuussa 2003.